open-index/open-wikipedia-markdown huggingface dataset:
Veľká hora (vrch v Pieninách)

**Veľká hora** () je vrch v Pieninách, krajinnom celku Východných Beskýd. Leží nad obcou Kamienka, približne  severozápadne od Starej Ľubovne. 

## Poloha
Nachádza sa na juhovýchodnom okraji Pienin, v Prešovskom kraji, v okrese Stará Ľubovňa a na katastrálnom území obce Kamienka. Najbližšími sídlami sú na južnom úpätí situovaná Kamienka, severne ležiaca Litmanová a východne obec Jarabina.

## Opis
Veľká hora leží v rázsoche, vybiehajúcej juhovýchodným smerom z Vrchriečok () v hlavnom hrebeni pohoria medzi Watriskom () a sedlom Rozdiel. Západne ležia Vysoké skalky (), Kýčera (), Horbáľová () a Grúň (), južne Kotník () a Patria (), východne Nemecký vrch (), Široký vrch () a Okrúhla () a severne Medvedelica (), Eliášovka (), Grúnik (), Fakľovka () a Vrchriečky (). Celý hrebeň patrí do povodia rieky Poprad, kde vodu z východnej časti odvádza Veľký Lipník a zo západných svahov potok Riečka. Na vrchol nevedie značený turistický chodník. 

### Výhľady
Vrchol pokrýva nesúvislý lesný porast, ktorý neumožňuje rozhľad. Z lokalít s riedkou a nízkou vegetáciou je možné pozorovať okolité vrcholy Pienin, susednú Ľubovniansku vrchovinu, Čergov, Levočské vrchy, časť Nízkych a Vysokých Tatier a Spišskú Maguru.

## Prístup
Na vrchol nevedie značený turistický chodník, preto prístup je možný neznačenými chodníkmi z okolitých obcí.

## Referencie

## Pozri aj
* Pieniny
* Pieninský národný park
* Zoznam vrcholov v Pieninách

## Iné projekty

## Externé odkazy
* Poloha na turistickej mape

Kategória:Vrchy v Pieninách
Kategória:Vrchy pod 1000 metrov na Slovensku
Kategória:Vrchy v okrese Stará Ľubovňa
Kategória:Kamienka (okres Stará Ľubovňa)
Albánske kráľovstvo (1943 – 1944)

**Albánske kráľovstvo** (albánsky *Mbretëria Shqiptare*, nemecky *Königreich Albanien*) bol štátny útvar v Albánsku, ktorý bol v rokoch 1943–1944 vojensky okupovaný nacistickým Nemeckom a de facto sa stal bábkovým štátom Nemecka.

## História

Albánsko prechádzalo v rokoch 1943–1944 turbulentnými zmenami. Krajina po kapitulácii Talianska obsadil nemecký Wehrmacht. Táto okupácia prebehla veľmi pokojne, pretože Taliani, značne znepokojení situáciou a&nbsp;túžiaci sa vrátiť domov, nerobili vôbec žiadny odpor, pretože Nemci mnoho Talianov zajali. Na politickom poli mali Nemci záujem na sformovanie novej vlády, ktorá by okupáciu podporovala a ostro odsudzovala akékoľvek snahy komunistov o nastolenie moci.

Podobne ako na celom Balkáne, aj v Albánsku moc fašistov ohrozovali partizáni, tu pod vedením Envera Hodžu. Podobne ako aj juhoslovanskí partizáni, aj albánski komunisti sa pripravovali na prevzatí moci a začali budovať paralelné štátne štruktúry – parlament a vládu. Tieto orgány boli zriadené počas tzv. permetskej konferencie. Kráľovi Zoguovi bolo zabránené, aby sa vrátil späť do vlasti. Dňa 17. novembra 1944 obsadili partizáni Tiranu.

## Štátne symboly
Po oficiálnom zrušení únie s Talianskom v októbri 1943 sa krajina vrátila k vyhláškam zo septembra 1928, počas tohto obdobia sa vrátila k pred-talianskej vlajke a znaku.

## Referencie

## Iné projekty

## Zdroj

Kategória:Zaniknuté štáty na Balkánskom polostrove
Kategória:Dejiny Čiernej Hory
Kategória:Dejiny Severného Macedónska
Kategória:Dejiny Srbska
Kamenec (prítok Holumnického potoka)

**Kamenec** je potok v regióne Spiš, na území obcí Holumnica v okrese Kežmarok a Podolínec v okrese Stará Ľubovňa v Prešovskom kraji. Nachádza sa v geomorfologickom celku Levočské vrchy. Ústi do vodného toku Holumnický potok. Má dĺžku . Rád toku V. 
## Prameň
Pramení v  v severovýchodnej časti lesa a pasienka *Kamenný vrch*, na hranici medzi poľnohospodárskym extravilánom a lesným extravilánom, na obecnej hranici  medzi obcou Holumnica v okrese Kežmarok a mestom Podolínec v okrese Stará Ľubovňa v Prešovskom kraji.
## Opis toku
*Kamenec* tečie od prameňa severozápadným smerom, ľavým brehom obmýva trvalý trávny porast *Nad hradom*, pravým brehom obmýva pole *Esternovo pole*, jemne sa stáča na západ, pravým brehom obmýva trvalý trávny porast *Dlhé pole*, mení smer na severozápad a v poľnohospodárskom extraviláne v  ústi do Holumnického potoka ako jeho pravostranný prítok. Holumnický potok je ďalej prítokom Popradu. Celým svojim tokom tvorí obecnú hranicu medzi obcou Holumnica v okrese Kežmarok a mestom Podolínec v okrese Stará Ľubovňa.

*Kamenec* patrí do okresov Kežmarok a Stará Ľubovňa v Prešovskom kraji. Nachádza sa v geomorfologickom celku Levočské vrchy v geomorfologickom podcelku Levočská vrchovina. Nemá prítoky.

## Pôvod názvu
Názov potoka *Kamenec* má pôvod v charakteristickom dne toku, ktoré bolo a je budované v skalnatom podloží. Z podstatného mena *kameň* po rozšírení o príponu miesta *-ec*  bolo utvorené jednoslovné hydronymum *Kamenec* s významom *potok v skalnatom teréne, v teréne pokrytom kamením* ako súčasť početnej skupiny názvov v slovenskej toponymii, aj hydronymii.
Názov vodného toku bol štandardizovaný v roku 2007.
V priestore slovenskej hydronymie vodných tokov hydronymum *Kamenec (prítok Holumnického potoka)* nie je jedinečným hydronymom (december 2022). V okrese Bardejov je Kamenec (prítok Tople) a v okrese Levice je Kamenec (prítok Ipľa).
## Referencie

 
Kategória:Vodné toky v okrese Kežmarok 
Kategória:Vodné toky v okrese Stará Ľubovňa 
Kategória:Potoky na Slovensku 
Kategória:Vodné toky v Levočských vrchoch
Kategória:Holumnica
Kategória:Podolínec
City pop

**City pop** () je širší pojem opisujúci druh japonskej popovej hudby, ktorý vznikol v 70. rokoch 20. storočia v Japonsku. Zvykne byť opisovaný ako „mestská popová hudba pre ľudí s mestským štýlom života“ a charakteristické sú preň prvky džezu, soft rocku, diska, yacht rocku, new wave a funku.

Svoj pôvod ma v takzvanej „novej hudbe“, čo bol japonský hudobný žáner zo 70. rokov, pre ktorý bol charakteristický spev v japončine a personálnejšia téma textov piesní, čo znamenalo posun od predchádzajúcej éry, v ktorej bolo populárne robiť cover verzie amerických folk rockových skladieb, kde sa namiesto osobných tém riešili skôr sociálne problémy a spievalo sa v anglitčine. Významnými umelcami pre žáner na počiatku boli najmä kapely Happy End a Hačimicu Pie. Pre americkú okupáciu Japonska po druhej svetovej vojne títo skladatelia často prichádzali do kontaktu s americkou kultúrou, v mnoho prípadoch i hudbou, z ktorej si neskôr zobrali inšpiráciu. Takto začalo prichádzať k prelievaniu rôznych západných žánrov obohatených aj o nové atribúty. Texty piesní týchto kapiel boli vo viacerých prípadoch o živote v meste a niesli v sebe nostalgický podtón. Najväčší rozmach žáner zažil v 80. rokoch, keď Japonsko zažilo ekonomický boom, do krajiny sa začali vo veľkom dovážať zahraničné luxusné produkty, alkohol, oblečenie, v mestách sa rozmohli diskotéky, začali sa otvárať bary a reštaurácie. Vznikol takto nový, „mestský“ štýl života a medzi touto mestskou časťou obyvateľstva sa stal populárny určitý typ hudby, ktorý bol po nej nazvaný „city pop“. Skladby sa od seba navzájom aj líšili, pretože pre každého skladateľa bolo charakteristické ovplyvnenie iným „západným“ žánrom, preto pre niektoré piesne sú viac príznačné prvky džezu, pre iné new wave a pre iné napr. soft rocku. Tematicky boli piesne plné opimizmu, vykresľovali obrazy leta, kúpania sa vo vode, vnútornej pohody a zábavy. Popularite žánru napomohli aj nové technologie ako volkmen a audio prehrávače v autách.

City pop sa stal spätým s moderným optimistickým konzumným spôsobom života, preto keď aj v 90. rokoch Japonsko postihla ekonomická kríza a stagnácia, žáner začal rýchlo strácať na popularite. Vďaka strímingu a sociálnym sieťam v druhej dekáde 21. storočia a v 20. rokoch 21. storočia city pop zažil do určitej miery nárast na popularite medzi internacionálnou komunitou.

## Významní interpreti
*Jasuha Ebina
*Marija Takeuči
*Miki Macubara
*Tacuro Jamašita
*Taeko Onuki
*Tošiki Kadomacu

## Referencie

Kategória:Popové hudobné žánre
Kategória:Hudba v Japonsku
Veľká obec (Maďarsko)

**Veľká obec** (, výslovnosť [naďkezšég]) je štatút sídiel v Maďarsku, ktoré nemajú štatút mesta (*város*), ale sú príliš veľké na to, aby mali len štatút obce (*község*).

Podľa zákona č. 189 z roku 2011 o miestnej správe Maďarska, § 20, odstavec 2, je možné priradiť štatút tým sídlam bez štatútu mesta, ktoré sú všeobecne v okolí považované za významne veľké sídla s populáciou minimálne 3 000 obyvateľov. Môžu tu byť priradené i menšie sídla, musí byť však doložená ich miestna významnosť.

K 1. januáru 2022 bolo 127 obcí so štatútom *nagyközség*. Najviac obcí s týmto štatútom má Peštianska župa (celkovo 24), župy Novohradská a Vašská však nemajú žiadne.

## Zoznam

## Abecedný zoznam

## Referencie

## Zdroj

Kategória:Administratívne členenie Maďarska
Filón (syn Euporióna)

[náhľad|Signatúra Filóna, Euporionovho syna, na fragmente podstavca [perirrhantériona, aténska Akropola, cca 500 – 480 pred Kr.]]
**Filón** () bol grécky sochár v 5. stor. pred Kr.

Filón, syn Euporióna, zrejme rodák z Atén (narodený okolo roku 525 pred Kr.), bol činný v prvej polovici 5. stor. pred Kr. V 19. storočí sa blízkosti severnej steny 
aténskej Akropoly našli tri jeho autorské podpisy, a to na dvoch stĺpovitých podstavcoch z pentelského mramoru (zrejme na podstavcoch z votívnych sôch),  a na fragmente podstavca mramorového perirrhantérionu.
 

 
Všetky jeho diela sú datované do rokov 500 až 480 pred Kr..  Staroveké správy o jeho sochárskych dielach a o ich darcoch nie sú známe.
  
## Referencie a bibliografia

 
Kategória:Sochári starovekého Grécka
Nico Parkerová

**Nico Parkerová** (neprechýlene Nico Parker; * 9. december 2004, Londýn, Anglicko, Spojené kráľovstvo) je britská herečka, dcéra scenáristu a režiséra Olivera Parkera a herečky Thandiwe Newtonovej.

## Herecká kariéra
Parkerová si odkrútila premiéru na striebornom plátne v roku 2019 v prerobenej verzií filmu *Dumbo* z produkcie Disney. Za svoj výkon vo filme sa dočkala pochvaly zo strany kritikov, ako i širšieho záujmu zo strany verejnosti. V roku 2020 si po boku Juda Lawa a Naomie Harrisovej strihla rolu v minisérii *Tretí deň* od HBO. V roku 2021 si zahrala spoločne s matkou vo filme *Reminiscence* (slovenskyː *Spomienka*), v ktorom duo matka-dcéra stvárnilo úlohu rodiča a dieťaťa.

V seriálovej adaptácii post-apokalyptickej videohry *[[The Last of Us (seriál)|The Last of Us]]* stvárnila postavu Sarah, dcéru hlavného protagonistu príbehu. Seriál mal premiéru v januári 2023.

## Osobný život
Obaja rodičia pochádzajú z filmovej brandže. Oliver Parker napísal scenár a režíroval muzikál *Mamma Miaǃ Here We Go Again* z roku 2018. Podieľal sa tiež na tvorbe vianočného filmu z produkcie Netflixu *Chlapec, ktorého volajú Vianoce.* Thandiwe Newtonová sa zase preslávila vo filmoch *Crash* či *Šťastie na dosah.* Od roku 2016 pôsobí v seriáli *Westworld.*

Parkerová dostala meno po nemeckej speváčke Nico.

## Referencie

## Externé odkazy
* 
* 

Kategória:Osobnosti z Londýna
Kategória:Anglické filmové herečky
Kategória:Anglické televízne herečky
Kategória:Detskí herci
Polyén

**Polyény** sú organické zlúčeniny, ktoré majú niekoľko nenasýtených dvojitých väzieb. Zvyčajne sa nimi označujú konjugované systémy, v ktorých sa striedajú jednoduché a dvojité väzby. Vďaka mnohým násobným väzbám a ich konjugácií majú polyény nezvyčajné optické vlastnosti. Polyény sú prirodzeným pokračovaním radu diénov a **triénov**.

Niektoré polyény sa používajú ako antibiotiká, patria medzi ne amfotericín B, nystatín, kandicidín, pimaricín, metylpatricín a trichomycín.

Medzi zlúčeniny príbuzné k polyénom patria aromatické zlúčeniny.

## Optické vlastnosti
Niektoré polyény majú žiarivé farby, čo je u uhľovodíkov vzácnosťou. Normálne alkény absorbujú žiarenie v oblasti ultrafialového svetla, ale absorpčné maximum polyénov s mnohými konjugovanými väzbami je posunuté k nižším energiám, takže absorbujú žiarenie v oblasti viditeľného svetla. Vďaka tomu sú farebné, pretože obsahujú chromofór. Mnohé prírodné farbivá obsahujú lineárne polyény, napríklad lykopén či karotény.

## Chemické a elektrické vlastnosti
Polyény sú často reaktívnejšie než jednoduché alkény. Triglyceridy obsahujúce polyény sú napríklad reaktívnejšie s atmosférickým kyslíkom.

Čiastočne redukovaný alebo oxidovaný polyacetylén vykazuje vysokú elektrickú vodivosť. Vyššiu vodivosť možno dosiahnuť i dopovaním, teda pridaním malého množstva solí či kyselín. Väčšina vodivých polymérov patrí medzi polyény a mnohé majú konjugované štruktúry. Poly(aza)acetylény možno ľahko pripraviť z pyridínových prekurzorov bez nutnosti špeciálnej atmosféry, a to jednoducho zo zmesi pyridínu a poly(4-vinyl)pyridínu pomocou ožiarenia ultrafialovým žiarením. Nedávne štúdie na Weizmannovom inštitúte a Univerzite Aix-Marseille ukázali jasný prechod medzi iónovou a elektronickou vodivosťou pri zvyšujúcej sa intenzite UV žiarenia po dobu 30 hodín.

## Výskyt
Niektoré mastné kyseliny patria medzi polyény. Takisto medzi ne patria polyénové antimykotiká. Okrem toho sem patria i prírodné a umelé kaučuky.
Súbor:Amphotericin B new.svg|alt=|Amfotericín B patrí medzi polyénové antimykotiká.
Súbor:Leukotriene A4.svg|Leukotrién A4 je regulátor imunitnej odpovede.
Súbor:Trans-Polyacetylene.svg|alt=|Polyacetylény sú syntetické polyméry, ktoré sú zaujímavé tým, že po oxidácii vykazujú kovové vlastnosti.


## Referencie


## Zdroj

Kategória:Polyény
Normand Léveillé

**Normand Léveillé** (* 10. január 1963, Montreal, Quebec, Kanada) je bývalý kanadský hokejový útočník, ktorý hral za tím Boston Bruins v National Hockey League. Bol považovaný za jeden z najväčších hokejových talentov svojej doby, ale už v devätnástich rokoch musel ukončiť hokejovú kariéru, keď sa mu počas zápasu vyduli mozgové cievy a zabudol chodiť.

## Hokejová kariéra
### Chicoutimi Sagueneéns (1979 – 1981)
Ako šestnásťročný sa stal hráčom juniorského tímu Chicoutimi Sagueneéns v QMJHL. V prvej sezóne nastrieľal 24 gólov a dokopy získal 36 bodov v 60 zápasoch. V play-off odohral dvanásť stretnutí so ziskom desať bodov. Chicoutimi vypadlo v druhom kole proti neskoršiemu víťazovi súťaže Cornwall Royals.

V nasledujúcom ročníku sa výrazne zlepšil. Strelil 55 gólov a dokopy si pripísal 101 bodov v 72 zápasoch. Vo vyraďovacej časti opäť odohral dvanásť zápasoch, ale získal v nich až 26 bodov. Vďaka fantastickým výkonom ho nominovali do ligového výberu hviezd. Do NHL bol draftovaný v prvom kole. Vybral si ho Boston Bruins.

### Boston Bruins (1981 – 1982)
V NHL začal hrať už ako osemnásťročný. V sezóne 1981/82 odohral 66 zápasov so ziskom 33 bodov. Mal vydarený vstup do ročníka 1982/83, v prvých ôsmich zápasoch získal deväť bodov. V priebehu deviateho zápasu, ktorý Bruins hrali proti Vancouveru Canucks, sa začal sťažovať na závrat a pichanie v ramene. Počas lekárskeho ošetrenia cez prestávku stratil vedomie.

Okamžite ho previezli do nemocnice, kde mu diagnostikovali mozgovú aneuryzmu. Tri týždne bol v kóme a hrozilo, že zomrie. Keď sa napokon prebral, musel sa odznova naučiť chodiť a rozprávať. Už sa nikdy nesmel vrátiť k hokeju.

## Referencie

## Externé odkazy
* 

Kategória:Osobnosti z Montrealu
Kategória:Kanadskí hokejisti
Kategória:Kanadskí hokejoví útočníci
Kategória:Kanadskí aktivisti
Kategória:Hráči Boston Bruins
Kategória:Hokejisti draftovaní klubom Boston Bruins
Peter Mayhew

**Peter Mayhew** (* 19. máj 1944, Barnes, Spojené kráľovstvo – † 30. apríl 2019, Boyd, Texas, Spojené štáty) bol britsko-americký filmový a televízny herec, ktorý sa preslávil hlavne vďaka úlohe Chewbaccu v filmovej ságe Star Wars.

## Život
Peter Mayhew sa narodil 19. mája 1944 a dorástol do značnej výšky 218 centimetrov. Jeho otec pracoval ako policajt a matka bola ženou v domácnosti a společne s Petrom sa starala ešte o jeho staršieho brata. Vďaka jeho výške sa mu podarilo získať svoju prvú úlohu. V roku 1976 stvárnil Minotaura vo filme Sindibád a Tigrie oči. Neskôr si ho vybral režisér George Lucas do úlohy Chewbaccu do série Star Wars. Lucas ho pri obsadzovaní do filmu objavil v jednej z londýnskych nemocníc, kde neskorší predstaviteľ Wookieho Chewbaccu pracoval ako ošetrovateľ na oddelení rádiológie. Svojou výškou Mayhew presne zodpovedal Lucasovým predstavám o postave Chewbaccu, urasteného humanoida z planéty Kashyyyk.Chewbaccu si Mayhew zahral aj v ďalších dvoch pokračovaniach pôvodnej trilógie Impérium vracia úder (1980) a Návrat Jediho (1983). V roku 2005 nasledovala Pomsta Sithov a v roku 2015 Sila sa prebúdza. V epizóde 8 Star Wars: Poslední Jediovia si Chewbaccu zahral jeho nástupca, fínsky herec a basketbalista Joonas Suatoamo, ktorému počas natáčania robil konzultanta a mentora. Okrem hviezdnych vojen sa Mayhew objavil aj v horore britského režiséra Normana Warrena Terror (1978) a je autorom dvoch kníh pre deti a mládež (Growing Up Giant a My Favorite Giant).

Peter Mayhew získal roku 2005 aj americké občianstvo. Zomrel 30. apríla 2019 vo veku 74 rokov na infarkt myokardu vo svojom dome v americkom Texase.

## Ocenenia
V roku 1997 mu za účinkovanie v pôvodnej trilógii Star Wars udelili filmovú cenu MTV Movie Awards za celoživotné dielo.

## Osobný život
Počas natáčania Star Wars sa zoznámil s Angie Luker, s ktorou sa v roku 1999 oženil. Mali spolu 3 deti.

## Referencie

## Iné projekty

## Externé odkazy
* 
* 

## Zdroj

Kategória:Herci Hviezdnych vojen
Kategória:Anglickí filmoví herci
Kategória:Anglickí televízni herci
Kategória:Filmoví herci USA
Kategória:Televízni herci USA
Kategória:Osobnosti USA anglického pôvodu
Kategória:Úmrtia na infarkt myokardu
Kategória:Naturalizované osobnosti USA
Vysoký vrch (vrch v Pieninách)

**Vysoký vrch** () je vrch v Pieninách, krajinnom celku Východných Beskýd. Leží nad obcou Veľký Lipník, približne  severozápadne od Starej Ľubovne. 

## Poloha
Nachádza sa v strednej časti Pienin, v Prešovskom kraji, v okrese Stará Ľubovňa a na katastrálnom území obce Veľký Lipník. Najbližšími sídlami sú juhozápadne situovaný Veľký Lipník a juhovýchodne ležiace Stráňany, severným smerom sa nachádza poľská obec Jaworki a Szlachtowa.

## Opis
Vysoký vrch leží v rázsoche, vybiehajúcej juhozápadným smerom z masívu Durbaszka () v hlavnom hrebeni pohoria, medzi vrchmi Šľachovky () a Vysoké skalky (). Západne sa nachádza Rabštín (), Šľachtovský vrch (), Aksamitka () a Pašková (), južne Čierťaž (), Kvasník (), Veterný vrch () a Horbáľová (), východne Kýčera (), Vysoké skalky () a Borsučiny () a severne Durbaszka () a Šľachovky (). Oblasť patrí do povodia rieky Dunajec, kde vodu odvádzajú prítoky riečky Lipník. Na vrchol nevedie značený turistický chodník. 

### Výhľady
Odlesnený vrchol pokrývajú horské lúky, umožňujúce kruhový rozhľad. Pri vhodných podmienkach je možné pozorovať okolité vrcholy Pienin, susednú Spišskú Maguru, Tatry a prihraničné vrchy v Poľsku.

## Prístup
Na vrchol nevedie značený turistický chodník, preto prístup je možný cestami a neznačenými chodníkmi z okolia.

## Referencie

## Pozri aj
* Pieniny
* Pieninský národný park
* Zoznam vrcholov v Pieninách

## Externé odkazy
* Poloha na turistickej mape

Kategória:Vrchy v Pieninách
Kategória:Vrchy pod 1000 metrov na Slovensku
Kategória:Vrchy v okrese Stará Ľubovňa
Kategória:Veľký Lipník (obec)
Orkanen

**Orkanen** je budova využívaná Malmö University. Postavená bola v roku 2005 na ostrove Universtitetsholmen v Malmö a okrem posluchární sa v nej nachádza aj univerzitná knižnica. Výstavba stála 600 miliónov švédskych korún.náhľad|Orkanen zo strany Hjälmarekajen

## Budova
Plány na výstavbu započali v roku 1999 pod taktovkou švajčiarskej firmy Diener & Diener. V roku 2002 sa švédska vláda dohodla s Malmö University na prenájme budovy na nasledujúcich dvadsať rokov. V prípade, že by vzdelávacia inštitúcia dovtedy zanikla (Vysoká škola v Malmö nie je o veľa staršia ako Orkanen, a preto bola jej budúcnosť na prelome tisícročí neistá), vedenie mesta rátalo s alternatívou v podobe iných nájomcov a odlišného využitia. Nakoľko však škola v posledných rokoch rapídne naberala na dôležitosti a v roku 2018 získala štatút univerzity, tak sa predpokladá, že Orkanen bude naďalej plniť vzdelávaciu funkciu.
## Knižnica
náhľad|Výhľad z knižnice na prístav
Univerzitná knižnica sa nachádza na piatom poschodí. Otvorená je od pondelka do soboty. S rozlohou 7 000 metrov štvorcových patrí medzi najväčšie svojho druhu v celom Švédsku. Okrem študentov a personálu je knižnica dostupná i širokej verejnosti.

## Referencie

Kategória:Malmö
Kategória:Univerzity vo Švédsku
Šľachovky

**Šľachovky** (; ) je názov vrchu v Pieninách, krajinnom celku Východných Beskýd. Leží v hraničnom hrebeni nad obcou Veľký Lipník, približne  severozápadne od Starej Ľubovne. 

## Poloha
Nachádza sa v strednej časti Pienin, priamo na štátnej hranici s Poľskom. Leží tak na hranici Prešovského kraja a Malopoľského vojvodstva, okresov Stará Ľubovňa a Nový Targ a zasahuje na katastrálne územie obce Veľký Lipník, Lesnica a Szlachtowa (Gmina Szczawnica). Najbližším sídlom je južne situovaný Veľký Lipník, západne sa nachádza Lesnica a severne poľská obec Szlachtowa.

## Opis
Šľachovky ležia v hlavnom hrebeni pohoria, medzi vrchmi Rabštín () a Vysoké skalky (). Západne sa nachádza Lužná skala (), Rabštín, Šľachtovský vrch () a Aksamitka (), južne Kobylia hlava (), Plontana (), Kvasník (), Veterný vrch (), Vysoký vrch () a Horbáľová (), východne Kýčera (), Vysoké skalky (), Durbaszka () a Borsučiny () a severne Krupianka (), Huściawa () a Jarmuta (). Oblasť patrí do povodia rieky Dunajec, kde vodu z južných svahov odvádza Šľachovský potok do riečky Lipník a zo severných prítoky riečky Grajcarek. Na vrchol nevedie značený turistický chodník. 

### Výhľady
Vrchol pokrývajú horské lúky s riedkym nesúvislým porastom, ktoré umožňujú obmedzený rozhľad. Z vhodných lokalít je možné pozorovať okolité vrcholy Pienin, Tatry, susednú Spišskú Maguru, Levočské vrchy a prihraničné vrchy v Poľsku.

## Prístup
Na samotný vrchol nevedie značený turistický chodník, no západným úbočím vedie chodník z Lesnického sedla.

* po  žltej značke od juhozápadu z Lesnického sedla
* po  modro značenej hrebeňovke severným traverzom:
** od juhovýchodu zo Sedla pod Vysokými skalkami cez Durbaszku
** od severozápadu zo Šafranovky cez Lužnú skalu

## Referencie

## Pozri aj
* Pieniny
* Pieninský národný park
* Zoznam vrcholov v Pieninách

## Externé odkazy
* Poloha na turistickej mape

Kategória:Vrchy v Pieninách
Kategória:Vrchy pod 1000 metrov na Slovensku
Kategória:Vrchy v okrese Stará Ľubovňa
Kategória:Veľký Lipník (obec)
Kategória:Lesnica
Kategória:Vrchy pod 1000 metrov v Poľsku
Kategória:Vrchy v Malopoľskom vojvodstve
Emília Tomanová

**Emília Tomanová** (rod. Sršňová; * 25. marec 1935, Valtice – † 28. november 2022) bola slovenská výtvarníčka a bábkoherečka.

## Životopis
Študovala grafiku na Škole umeleckého priemyslu v Bratislave, neskôr absolvovala štúdium v Prahe na Bábkarskej katedre DAMU (Divatelná fakulta Akadémie múzických umení).

Ako výtvarníčka sa podpísala len pod jednou inscenáciou *Sedem farieb dúhy* (ŠBD, 1959).

V roku 1959 nastúpila do Štátneho bábkového divadla v Bratislave (dnes Bratislavské bábkové divadlo), kde zotrvala až do roku 1991. Krátko zastávala i funkciu umeleckej šéfky súboru. Tu stvárnila 114 postáv.

Je známa z rozhlasových a televíznych inscenácií, absolvovala mnohé zahraničné zájazdy a hrala asi v desiatich jazykoch. Hlas prepožičala napríklad nezbedným kocúrikom ''Puf a Muf'' v animovaných príbehoch vo večerníčkoch Viktora Kubala. Celkovo nahovorila postavy v približne 400 večerníčkoch.

Ďalšou veľmi známou postavičkou je Drobček, televízna bábková postavička z detskej relácie *Ma-tel-ko* (Malý televízny kolotoč), ktorý bol vysielaný v rokoch 19731992. Celkovo vzniklo okolo 600 pokračovaní.

Animovala tiež Chlapčeka v úspešnej zájazdovej inscenácii *Concertino unisono* (1973) a ku koncu svojho angažmán účinkovala v troch inscenáciách Jozefa Bednárika. Vysoko vyzdvihovali najmä jej kreácie Buratina v rovnomennej inscenácii (1960) a dievčatka Yen-lou v inscenácii *Tri volavčie perá* (1966).

Spolupracovala s mnohými bábkohercami a režisérmi – Jozefom Bednárikom, Martinom Mokošom, Ivanom Martinkom, Martinom Nikodýmom, Igorom Adamcom či Martinom Vanekom.

V rokoch 1997 až 1999 pôsobila ako pedagóg na vtedajšej Činohernej a bábkarskej fakulte VŠMU v Bratislave. S bábkou Drobčeka navštevovala materské školy a kultúrne zariadenia. Okrem toho sa venovala kresleniu, ilustrovaniu omaľovániek, knižiek, bola autorkou obalov svojich cédečok pre deti.

Niektoré z postáv, ktoré stvárnila Emília Tomanová:

* Robot Atomko (*Robot Atomko*, 1963),
* Peter (*Belasý Peter*, 1964),
* Tigríček (*Tigríček*, 1964),
* Bimbo (*Zvedavý sloník*, 1965),
* Chlapček (*Guliver v Maňuškove*, 1965),
* Budkáčik (*Budkáčik a Dubkáčik*, 1966),
* Lopta Hopta (*Lopta Hopta*, 1967),
* Macko Ťapko (*Macko Ťapko*, 1970),
* Kačiatko (*Kačiatko*, 1971),
* Mášenka (*Veselé medvieďatá*, 1975),
* Fuk (*Čáry máry fuk*, 1984).

## Referencie

Kategória:Osobnosti z Valtíc
Kategória:Slovenskí výtvarníci
Kategória:Slovenskí bábkoherci
Kategória:Vyučujúci na Divadelnej fakulte Vysokej škole múzických umení v Bratislave
Kategória:Absolventi Akadémie múzických umení v Prahe
Aksamitka (vrch v Pieninách)

**Aksamitka** () je vrch v Pieninách, krajinnom celku Východných Beskýd. Leží nad obcou Veľký Lipník, približne  severozápadne od Starej Ľubovne. 

## Poloha
Nachádza sa v strednej časti Pienin, v Prešovskom kraji, v okrese Stará Ľubovňa a zasahuje na katastrálne územie obce Veľký Lipník, Haligovce a Lesnica. Najbližšími sídlami sú juhovýchodne situovaný Veľký Lipník a juhozápadne ležiace Haligovce.

## Opis
Aksamitka leží v hrebeni, ktorý vedie z masívu Šľachovky () juhozápadným smerom a postupne sa stáča a pokračuje na západ cez Lesnické sedlo na Plašnú (). Severne sa nachádza Holica (), Bystrík (), Šafranovka () a Lužná skala (), východne Rabštín (), Šľachtovský vrch (), Šľachovky () a Vysoký vrch (), južne Kvasník (), Veterný vrch (), Plontana (), Kobylia hlava () a Rígeľ () a západne Šajba (), Plašná () a Tri koruny (). Oblasť patrí do povodia rieky Dunajec, kde vodu z južných častí odvádzajú prítoky riečky Lipník a severné svahy odvodňuje Lesnický potok. Vrchol traverzuje značený turistický chodník z Lesnického sedla. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je však možné pozorovať okolité vrcholy Pienin, susednú Spišskú Maguru, Tatry a prihraničné vrchy v Poľsku.

## Prístup
* po  červenej turistickej značke severným úbočím:
** od východu z Lesnického sedla
** od západu zo sedla Cerla cez Plašnú 
* po  zelenej značke cez rázc. Pod Plašnou:
** od juhu z Haligoviec
** od severu z Lesnice

## Referencie

## Iné projekty

## Pozri aj
* Aksamitka (chránené územie)
* Pieniny
* Pieninský národný park
* Zoznam vrcholov v Pieninách

## Externé odkazy
* Poloha na turistickej mape

Kategória:Vrchy v Pieninách
Kategória:Vrchy pod 1000 metrov na Slovensku
Kategória:Vrchy v okrese Stará Ľubovňa
Kategória:Veľký Lipník (obec)
Kategória:Haligovce
Kategória:Lesnica
Aksamitka

**Aksamitka** môže byť:

* vrch v Pieninách, pozri Aksamitka (vrch v Pieninách)
* chránené územie a jaskyňa v Pieninách, pozri Aksamitka (chránené územie)
Juraj Bartal

**Juraj Bartal** (; * 20. september 1820, Kráľovičove Kračany – † 25. október 1875, Fadd) bol uhorský politik, minister poľnohospodárstva, priemyslu a obchodu.

## Životopis
Jeho otec bol Juraj Bartal st., bratislavský podžupan, člen Maďarskej akadémie vied. Štúdium ukončil na Tereziánskej akadémii vo Viedni. V roku 1842 vstúpil do štátnej služby v Tolnianskej župe ako hlavný referent. V roku 1848 ho okres Pincehely v Tolnianskej župe vyslal za vyslanca Uhorského snemu. 

Narodil sa v kaštieli Lesné Kračany, ktorý nechal postaviť jeho otec a do rodového majetku Bartalovcov patril až do 2. svetovej vojny. 

Po porážke Uhorskej revolúcie bol zajatý, ale po dvoch mesiacoch prepustený. Následne sa utiahol na svoje majetky v Tolnianskej župe. V roku 1861 sa stal podžupanom Tolnianskej župy a bol zvolený za poslanca Uhorského snemu. V roku 1865 sa stal predsedom Uhorskej kráľovskej miestodržiteľskej rady. V roku 1867 vstúpil do Deákovej strany (, predchodkyňa Liberálnej strany). V marci 1874 sa stal ministrom poľnohospodárstva, priemyslu a obchodu a túto funkciu zastával do marca 1875. V roku 1875 bol zvolený za poslanca uhorského snemu vo volebnom obvode Kővárvidék (dnešné Rumunsko).

## Zdroje

## Referencie

Kategória:Poslanci uhorského snemu narodení na území dnešného Slovenska
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Lesnické sedlo

**Lesnické sedlo** (; ) je horské sedlo v Pieninách. Leží nad obcou Veľký Lipník, približne  severozápadne od Starej Ľubovne. 

## Poloha
Nachádza sa v strednej časti pohoria, v hrebeni, vedúcom od vrchu Šľachovky () južným a následne západným smerom na Aksamitku (). Východne sa nachádza vrch Tokárne (), západným smerom pokračuje hrebeň na pahorok Mladina (). Severne sa terén zvažuje do údolia Lesnického potoka, ktorý odvodňuje túto časť hrebeňa, južné svahy klesajú do údolia Lipníka, ktorým odteká do Dunajca voda z južnej časti hrebeňa.

Sedlo leží v Prešovskom kraji, v okrese Stará Ľubovňa a na hranici katastrov obcí Lesnica a Veľký Lipník. Prechádza ním cesta III. triedy, spájajúca obe spomínané obce, ktoré sú zároveň najbližšími sídlami. V okolí sedla sa nachádzajú lúky, pasienky a malé plochy nesúvislého lesa a križujú sa tu turistické chodníky. Nachádza sa v Pieninskom národnom parku. 

## Prístup
* cestou III. triedy z Lesnice a Veľkého Lipníka
* po  červenej značke:
** od juhovýchodu z Veľkého Lipníka
** od západu zo sedla Cerla cez Aksamitku
* po  žltej značke z rázc. Šľachovky

## Referencie

## Pozri aj
* Pieninský národný park
* Pieniny

## Iné projekty

## Externé odkazy
* Poloha na turistickej mape

Kategória:Sedlá v Pieninách
Kategória:Lesnica
Kategória:Veľký Lipník (obec)
Rabštín

**Rabštín** (; ) je vrch v Pieninách, krajinnom celku Východných Beskýd. Leží v hraničnom hrebeni nad obcou Lesnica, približne  severozápadne od Starej Ľubovne. 

## Poloha
Nachádza sa v strednej časti Pienin, priamo na štátnej hranici s Poľskom. Leží na hranici Prešovského kraja a Malopoľského vojvodstva, okresov Stará Ľubovňa a Nový Targ a zasahuje na katastrálne územie obce Lesnica a Szlachtowa (Gmina Szczawnica). Najbližším sídlom je západne situovaná Lesnica a severne poľská obec Szlachtowa, južne leží Veľký Lipník.

## Opis
Rabštín leží v hlavnom hrebeni pohoria, medzi vrchmi Šľachovky () a Lužná skala (). Severne sa nachádza Jarmuta (), Huściawa () a Skalka (), východne Krupianka (), Šľachovky, Vysoké skalky () a Vysoký vrch (), južne Kvasník (), Veterný vrch (), Plontana () a Kobylia hlava () a západne Aksamitka (), Plašná (), Šľachtovský vrch () a Lužná skala (). Hrebeň je súčasťou povodia rieky Dunajec, kde vodu z južných svahov odvádza Lesnický potok a zo severných prítoky riečky Grajcarek. Na vrchol nevedie značený turistický chodník. 

### Výhľady
Vrcholovú časť pokrýva zväčša súvislý lesný porast, ktorý umožňuje obmedzený rozhľad. Skalnatý vrchol však umožňuje pozorovať okolité vrcholy Pienin, Tatry a susednú Spišskú Maguru, severným smerom tiež prihraničné vrchy v Poľsku.

## Prístup
Na samotný vrchol nevedie značený turistický chodník, no východne prechádza hrebeňom chodník z Lesnického sedla.

* po  žltej značke od juhu z Lesnického sedla na rázc. Šľachovky a Huściawa
* po  modro značenej hrebeňovke severovýchodným traverzom cez rázc. Huściawa:
** od juhovýchodu zo Sedla pod Vysokými skalkami cez Durbaszku
** od severozápadu zo Šafranovky cez Lužnú skalu

## Referencie

## Pozri aj
* Pieniny
* Pieninský národný park
* Zoznam vrcholov v Pieninách

## Externé odkazy
* Poloha na turistickej mape

Kategória:Vrchy v Pieninách
Kategória:Vrchy pod 1000 metrov na Slovensku
Kategória:Vrchy v okrese Stará Ľubovňa
Kategória:Lesnica
Kategória:Vrchy pod 1000 metrov v Poľsku
Kategória:Vrchy v Malopoľskom vojvodstve
Rosemary Harrisová

**Rosemary Ann Harrisová** (neprechýlene Rosemary Ann Harris; * 19. september 1927, Ashby, Suffolk, Anglicko), je britská herečka. V roku 1995 bola nominovaná na prestížne filmové ocenenie Academy Awards, za jej herecký výkon vo filme * Tom & Viv*.

## Detstvo a mladosť
Harrisová sa narodila 19. septembra 1927 v Ashby, v grófstve Suffolk. Jedna z jej starých mám bola z Kronštadtu v Habsburskej ríši (dnes Rumunsko). V detstve žila v Indii. Navštevovala kláštorné školy a neskôr v rokoch 1951 až 1952 študovala na Kráľovskej akadémii dramatických umení.

## Kariéra
Na začiatku svojej kariéry hrala v divadle a je uznávanou divadelnou herečkou. V roku 1954 si zahrala v jej prvom filme, *Beau Brummell*, so ​​Stewartom Grangerom a Elizabeth Taylorovou. 

V roku 1974 Harrisová hrala v televíznom seriáli, televíznej stanice, BBC *Notorious Woman*. Za túto seriálovú rolu získala v roku 1976 cenu Emmy za vynikajúcu herečku v hlavnej úlohe v limitovanej sérii. Získala Zlatý glóbus za najlepšiu herečku – televíznu drámu za minisériu, televíznej stanice, NBC *Holocaust* z roku 1978, v ktorej hrala aj Meryl Streep. 

V roku 1994 získala nomináciu na Academy Awards, za jej herecký výkon vo filme *Tom & Viv*. Spoločne so svojou dcérou, Jennifer Ehle, vo filme *Sunshine*, z roku 1999. 

V roku 2002 sa objavila ako teta May Parker v prvom filmovom spracovaní ''Spider-Mana'', kde si zopakovala rolu v pokračovaniach ''Spider-Man 2'' (2004) a ''Spider-Man 3'' (2007).

## Súkromný život
Bola dvakrát vydatá. Jej prvým manželom bol Ellis Rabb, s ktorým sa rozviedla v roku 1967. Jej manžel, ju niekoľko krát obsadzoval do viacerých divadelných inscenácii. V rovnakom roku, sa Harrisová vydala za amerického spisovateľa, Johna Ehleho, s ktorým sa usadili vo Winston-Salem v Severnej Karolíne, kde sa im v roku 1969 narodila dcéra Jennifer Ehle, ktorá je tiež filmovou, televíznou a broadwayskou herečkou.

## Iné projekty

## Externé odkazy
* 
* 

## Zdroj

Kategória:Britské filmové herečky
Kategória:Britské televízne herečky
Kategória:Britské divadelné herečky
Kategória:Držitelia ceny Emmy
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Anglické shakespearovské herečky
Múr (McBain)

***Múr*** () je dvadsiatidruhý diel zo série o 87. policajnom obvode, z pera amerického spisovateľa Evana Huntera, ktorý ju napísal pod pseudonymom Ed McBain.

## Dej

V centre pozornosti detektívneho vyšetrovania stojí tentoraz odhalenie známej postavy – nedoslýchavého vydierača, ktorý vraždí najvyššie postavené osoby v meste. Zaujímavou zhodou okolností ale i s obetavým nasadením vlastného života sa detektívom podarí vyriešiť všetky tri kľúčové prípady, pričom sa predíde i ďalšej vražde.

## Externé odkazy

* Ed McBain: Múr - Databazeknih.cz

## Zdroj

* 

Kategória:Knihy z 1962
Kategória:Detektívna literatúra
Jaromír Algayer

**Jaromír Algayer** ( 24. marec 1935, Pusté Úľany – † 17. január 2013, Svätý Jur  ) bol slovenský a česko-slovenský politik KSČ, na konci normalizácie poslanec Slovenskej národnej rady a minister poľnohospodárstva a výživy Československej socialistickej republiky .

## Životopis
Pochádzal z poľnohospodárskej rodiny. Členom KSČ sa stal roku 1959. Vyštudoval strednú poľnohospodársku školu a pracoval ako zootechnik. Následne absolvoval Vysokú školu poľnohospodársku v Nitre. Stal sa hlavným inžinierom Okresnej poľnohospodárskej správy v Dunajskej Strede . V rokoch 1975-1986 pôsobil na poste riaditeľa Krajskej poľnohospodárskej správy v Bratislave. V roku 1986 sa stal predsedom KNV v Západoslovenskom kraji. V rokoch 1986-1989 bol účastníkom zasadnutia Ústredného výboru Komunistickej strany Slovenska a členom ÚV KSS. Vo voľbách roku 1986 sa stal poslancom Slovenskej národnej rady. V roku 1973 mu bolo udelené Vyznamenanie Za vynikajúcu prácu a roku 1983 Rád práce. 

V októbri 1988 sa stal ministrom poľnohospodárstva a výživy v československej vláde Ladislava Adamca. Na tomto poste zotrval aj po nežnej revolúcii, no nebol už členom vlády Mariána Čalfu (vláda národného porozumenia).

Zomrel náhle 17. januára 2013, posledná rozlúčka prebehla 24. januára 2013 v bratislavskom krematóriu.

## Referencie

## Externé odkazy
* Jaromír Algayer - profil v Rudom práve pri nástupe do funkcie 

## Zdroj

Kategória:Osobnosti z Pustých Úľan
Kategória:Slovenskí agronómovia
Kategória:Slovenskí poľnohospodárski inžinieri
Kategória:Česko-slovenskí ministri poľnohospodárstva
Kategória:Nositelia Radu práce
Kategória:Politici KSČ
Kategória:Poslanci SNR
Kategória:Absolventi Slovenskej poľnohospodárskej univerzity v Nitre
Lužná skala

**Lužná skala** (iné názvy: **Lazná skala**, **Lažna skala**, ; ) je vrch v Pieninách, krajinnom celku Východných Beskýd. Leží v hraničnom hrebeni nad obcou Lesnica, približne  severozápadne od Starej Ľubovne. 

## Poloha
Nachádza sa v strednej časti Pienin, priamo na štátnej hranici s Poľskom. Leží tiež na rozhraní Prešovského kraja a Malopoľského vojvodstva, okresov Stará Ľubovňa a Nový Targ a zasahuje na katastrálne územie obce Lesnica a mesta Szczawnica. Najbližším sídlom je juhozápadne situovaná Lesnica a severne ležiace poľské mesto Szczawnica, južným smerom leží Veľký Lipník a Haligovce.

## Opis
Lužná skala leží v hlavnom hrebeni pohoria, medzi vrchmi Šafranovka () a Rabštín (). Západne sa nachádza Šafranovka, Tri koruny (), Holica () a Plašná (), južne leží Aksamitka (), Šľachtovský vrch (), Kvasník (), Plontana () a Veterný vrch (), východne Vysoký vrch (), Šľachovky (), Rabštín, Huściawa () a Jarmuta () a severným smerom dominuje Skalka () a Dzwonkówka (). Hrebeň je súčasťou povodia rieky Dunajec, kde vodu z južných svahov odvádza Lesnický potok a zo severných prítoky riečky Grajcarek. Na vrchol nevedie značený turistický chodník, no traverzom prechádza hrebeňovka. 

### Výhľady
Vrcholovú časť pokrýva zväčša súvislý lesný porast, ktorý však vďaka skalným útvarom umožňuje obmedzený rozhľad. Z vhodných častí preto umožňuje pozorovať okolité vrcholy Pienin, susednú Spišskú Maguru a vrcholy Tatier, severným smerom mnohé prihraničné vrchy v Poľsku.

## Prístup
Na samotný vrchol nevedie značený turistický chodník, no severne prechádza traverzom  modro značená hrebeňovka.

* po  modro značenej hrebeňovke:
** od juhovýchodu zo Sedla pod Vysokými skalkami cez rázc. Huściawa
** od severozápadu zo Šafranovky 
* po  žltej značke:
** od západu z Lesnice cez Šafranovku
** od juhu z Lesnického sedla cez Šľachovky a rázc. Huściawa

## Referencie

## Pozri aj
* Pieniny
* Pieninský národný park
* Zoznam vrcholov v Pieninách

## Iné projekty

## Externé odkazy
* Poloha na turistickej mape

Kategória:Vrchy v Pieninách
Kategória:Vrchy pod 1000 metrov na Slovensku
Kategória:Vrchy v okrese Stará Ľubovňa
Kategória:Lesnica
Kategória:Vrchy pod 1000 metrov v Poľsku
Kategória:Vrchy v Malopoľskom vojvodstve
Ladislav Trojan

**Ladislav Trojan** (1. august 1932 Praha –⁠ 18. december 2022, Praha) bol český herec, otec herca Ivana Trojana a režiséra a producenta Ondřeja Trojana.

Od detstva hral v ochotníckom divadle (v 8 rokoch si v jednej rozprávke zahral rolu princeznej), venoval sa aj baletu a po absolutóriu gymnázia študoval na pražskej Divadelnej fakulte Akadémie múzických umení v Prahe. Po ukončení štúdia začínal v pražskom Švandovom divadle na Smíchove, odkiaľ po 7 rokoch prešiel do pražských Mestských pražských divadiel. Jeho posledný angažmán bolo v Divadle Na Fidlovačke.

Ale aj potom spolupracoval s rôznymi divadlami a v predstaveniach vystupoval ako hosť, napríklad v Divadle Na Fidlovačke to bolo v hrách *Fidlovačka* a *Slamený klobúk*, vystupoval aj v Divadle ABC, či v Divadle Radka Brzobohatého.

## Filmografia
* 1956: Stříbrný vítr
* 1959: Útěk ze stínu
* 1960: Rychlík do Ostravy
* 1960: Práče
* 1963: Tři chlapi v chalupě
* 1970: Na kolejích čeká vrah
* 1973: Horká zima
* 1973: Kronika žhavého léta
* 1973: Tři chlapi na cestách
* 1973: Vysoká modrá zeď
* 1977: Parta hic
* 1979: Princ a Večernice
* 1981: Vrchní, prchni!
* 1982: Vítr v kapse
* 1983: Pod nohama nebe
* 1987: Smrť krásnych srncov
* 1988: Kamarád do deště
* 1996: Kouzelný měšec
* 2006: Panic je nanic

## Referencie

## Iné projekty

## Externé odkazy
* 
* 

## Zdroj
* 

Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Absolventi Akadémie múzických umení v Prahe
Kategória:Osobnosti z Prahy
Kamenný potok (prítok Tople)

**Kamenný potok** je potok v regióne Šariš, na území mesta Bardejov v okrese Bardejov v Prešovskom kraji. Nachádza sa v geomorfologickom celku Ondavská vrchovina. Ústi do Tople. Má dĺžku . Rád toku VI. 
## Prameň
Pramení v  na južných svahoch lesa *Kamenná hora* v lesnom extraviláne na území mestskej časti Bardejov v meste Bardejov v okrese Bardejov v Prešovskom kraji. 

## Opis toku
*Kamenný potok* tečie od prameňa juhovýchodným smerom lesným extravilánom, ktorý postupne prechádza do poľnohospodárskeho extravilánu, juhovýchodný smer si zachováva až do svojho ústia, ľavým brehom obteká les aj pole *Košariská*, pravým brehom obteká úpätie vrchu *Stredná hora* so , v  priberá ľavostranný bezmenný prítok, cez lúku aj pole *Za tehelňou* vteká do intravilánu mesta Bardejov, tečie cez juhozápadný okraj cintorína, podteká cestu *Bardejov-Zborov*, v severnej časti intravilánu mesta Bardejov  ústi v  do Tople ako jej ľavostranný prítok.

*Kamenný potok* patrí do okresu Bardejov v Prešovskom kraji. Nachádza sa v geomorfologickom celku Ondavská vrchovina. Nemá významnejšie prítoky.

## Pôvod názvu
Názov potoka *Kamenný potok* má pôvod v charakteristickom dne toku, ktoré bolo a je budované v skalnatom, kamenistom podloží. Z podstatného mena *kameň* po rozšírení o adjektívnu príponu *-ný* s významom *niečo z kameňa alebo kamenný prírodný úkaz* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kamenný potok* s významom *potok v skalnatom teréne, v teréne pokrytom kamením* ako súčasť početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1990.
V priestore slovenskej hydronymie vodných tokov hydronymum *Kamenný potok (prítok Tople)* nie je jedinečným hydronymom. V priestore Slovenska je 27 potokov so štandardizovaným názvom *Kamenný potok* (december 2022).
## Referencie

 
Kategória:Vodné toky v okrese Bardejov 
Kategória:Potoky na Slovensku 
Kategória:Vodné toky v Ondavskej vrchovine
Kategória:Bardejov
Četvertaja političeskaja teorija

**Četvertaja političeskaja teorija** (, dos. Štvrtá politická teória) je kniha ruského filozofa a politológa Alexandra Dugina z roku 2009. Dugin v nej navrhuje rozpracovať štvrtú politickú teóriu či ideológiu, ktorá by sa odlišovala od troch predchádzajúcich ideológií, ktoré prišli po osvietenstve, a síce liberalizmu, komunizmu a fašizmu, a všetkým trom by čelila z nových pozícií. Presný obsah štvrtej politickej teórie jednoznačne nevymedzuje, ale pokúša sa ho oprieť o dielo nemeckého filozofa Martina Heideggera a jeho koncept pobytu. Čerpá ako z myslenia škôl de Benoistovej novej pravice a Guénovho integrálneho tradicionalizmu, tak aj z Deleuzeho postštrukturalizmu.

Dugin v roku 2014 vydal rozšírené vydanie knihy s názvom *Četvertyj puť* (Štvrtá cesta). České vydanie vyšlo pod názvom *Čtvrtá politická teorie* v roku 2020, druhé vydanie v roku 2022.

Kľúčovým Duginovým tvrdením je, že sa "právě nacházíme v přelomové fázi dějin, kdy liberalismus a s ním i celý Západ stojí před zhroucením a doba je zralá na novou multipolární éru". Kniha bola označená za možný zdroj kremeľskej rétoriky zdôvodňujúcej vojnu v Donbase.

## Referencie

Kategória:Knihy z 2009
Kategória:Ruské knihy
Kategória:Politológia v Rusku
Rivolta contro il mondo moderno

**Rivolta contro il mondo moderno** (dosl. *Vzbura proti modernému svetu*) je kniha Juliusa Evolu, prvýkrát vydaná v roku 1934, druhé talianske vydanie v roku 1951, tretie v roku 1969. Rozvádza kritiku moderného Západu, ktorý je vnímaný ako založený na konzume a sekularizme, masovej konformite a priemernosti. Tieto atribúty stavajú do kontrastu s aristokratickým heroizmom a náboženským rozjímaním. Ideál spoločnosti vidí v nadčasovej Tradícii duchovných prúdov predmoderného sveta, „kedy božské a numinózne ešte bolo súčasťou ľudského života“.

České vydanie vyšlo roku 2020.

## Referencie

Kategória:Knihy z 1934
Josh Brolin

**Josh Brolin** (* 12. február 1968, Santa Monica, Kalifornia, Spojené štáty) je americký herec. V roku 2008 bol nominovaný na prestížne filmové ocenenie Academy Awards, za jeho herecký výkon vo filme *Milk*.

## Detstvo a mladosť
Brolin sa narodil ako syn Jane Cameron (Agee), aktivistky za divokú zver, ktorá bola rodáčkou z Corpus Christi v Texase, a herca Jamesa Brolina. Brolin bol vychovaný na ranči v Templetone v Kalifornii. Jeho rodičia sa rozviedli v roku 1984, keď mal 16 rokov.

## Kariéra
Brolin začal svoju kariéru v televíznych filmoch a hosťovaním v televíznych seriáloch. Významnejšiu úlohu získal v roku 1985 vo filme, *The Goonies* . V roku 1987 bol zvažovaný do hlavnej postavy, v televíznom seriály *21 Jump Street* ale rolu nakoniec získal Johnny Depp a Brolin hosťoval len jednej z epizód. 

Od roku 1989 do roku 1992 hral v televíznom seriály *Mladí jazdci*. V roku 1997 si zahral spoločne s Patriciou Arquette, Ewanom McGregorom a Nickom Colteom, vo filme *Strážca mŕtvych*. 

Po boku Senna Penna, si zahral vo filme *Milk* z roku 2008, za ktorý bol Brolin nominovaný na Academy Awards. Jeho herecký výkon, získal uznanie filmových kritikov. V roku 2010, si zahral vo filme *Planet Terror*, kde si zahral manžela Marley Shelton.  

Objavil sa v role Thanosa, vo filmoch ''Strážcovia Galaxie'' (2014) a ''Avengers 2: Vek Ultrona'' (2015),  (2018) a  (2019). V roku 2021 sa pripojil k hereckému obsadeniu filmu *Duna* a objaví sa aj v druhej časti, z roku 2023.  

## Súkromný život
Brolin bol ženatý s herečkou Alice Adair od roku 1988 do roku 1994 a majú spolu dve deti. Bol krátko zasnúbený s herečkou Minnie Driver ale ich vzťah skončil rozchodom. V auguste 2004 sa oženil s herečkou Diane Lane. Ich manželstvo bolo bezdetné a rozviedli v roku 2013.

V marci 2013 začal Brolin chodiť so svojou bývalou asistentkou a modelkou Kathryn Boyd. Zasnúbili sa v marci 2015 a zosobášili sa v roku 2016. Majú spolu dve deti. 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Divadelní herci USA
Kategória:Osobnosti zo Santa Monica
Tri koruny

**Tri koruny** (; ) je vrch v poľskej časti Pienin. Leží v mohutnom masíve nad obcou Sromowce Niżne, približne  západne od mesta Szczawnica. Je súčasťou Pieninského národného parku.

## Poloha
Nachádza sa v severozápadnej časti Pienin, severne od rieky Dunajec a štátnej hranice so Slovenskom. Patrí tak územiu Malopoľského vojvodstva, okresu Nový Targ a do katastrálneho územia obce Sromowce Niżne v gmine Czorsztyn. Najbližším sídlom je južne situovaná obec Sromowce Niżne, východne sa nachádza mesto Szczawnica a severne obce Krościenko nad Dunajcem a Tylka. Približne  juhozápadne leží slovenská Spišská Stará Ves.

## Opis
Tri koruny tvoria rozsiahly masív v atraktívnej bralnatej časti pohoria. Východne susedí Sokolica (), Bystrík () a Holica (), južne Plašná (), Kláštorná hora () a Lysina (), západným smerom Podskalnia góra (), Nowa góra () a Czolo () a severným Wysoki Dzial (), Szutrówka () a  Zamkowa góra (). Masív patrí do povodia rieky Dunajec, kde vzhľadom na blízkosť rieky vodu odvádzajú zväčša len kratšie vodné toky. Na vrchol vedie modro značená turistická trasa. 

### Výhľady
Vrcholovú časť pokrýva nesúvislý lesný porast, umožňujúci zaujímavý, no obmedzený rozhľad. Z vhodných častí sa dajú pozorovať okolité vrcholy Pienin, no tiež Oravské Beskydy, Tatry, Spišská Magura a mnohé okolité vrchy v Poľsku.

## Prístup
* po  modro značenej trase:
** od východu z údolia Dunajca cez rázc. Bajków Groń 
** od západu z Czorsztyna cez sedlo Stopka
* po  žltej značke cez sedlo Stopka:
** od juhu z obce Sromowce Niżne
** od severu z obce Krościenko nad Dunajcem

## Referencie

## Pozri aj
* Pieniny
* Pieniński Park Narodowy

## Iné projekty

## Externé odkazy
* Poloha na turistickej mape

Kategória:Vrchy v Pieninách
Kategória:Vrchy pod 1000 metrov v Poľsku